CELEX: 32009R1096
Language: sk
Date: 2009-11-16
Title: Nariadenie Komisie (ES) č. 1096/2009 zo 16. novembra 2009 , ktoré sa týka povolenia enzymatického prípravku endo-1,4-beta-xylanázy produkovanej kmeňom Aspergillus niger (CBS 109.713) ako kŕmnej doplnkovej látky pre kurčatá na výkrm a povolenia nového použitia tohto prípravku ako kŕmnej doplnkovej látky pre kačice (držiteľ povolenia: BASF SE), a ktorým sa mení a dopĺňa nariadenie (ES) č. 1458/2005 (Text s významom pre EHP)

17.11.2009   
            
            
               SK
            
            
               Úradný vestník Európskej únie
            
            
               L 301/3
            
         
      NARIADENIE KOMISIE (ES) č. 1096/2009
   zo 16. novembra 2009,
   ktoré sa týka povolenia enzymatického prípravku endo-1,4-beta-xylanázy produkovanej kmeňom Aspergillus niger (CBS 109.713) ako kŕmnej doplnkovej látky pre kurčatá na výkrm a povolenia nového použitia tohto prípravku ako kŕmnej doplnkovej látky pre kačice (držiteľ povolenia: BASF SE), a ktorým sa mení a dopĺňa nariadenie (ES) č. 1458/2005
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).
            
         
               (2)
            
            
               Enzymatický prípravok endo-1,4-beta-xylanáza produkovaná kmeňom Aspergillus niger (CBS 109.713) bol nariadením Komisie (ES) č. 1458/2005 (3) dočasne povolený v súlade so smernicou 70/524/EHS ako kŕmna doplnková látka na použitie pre kurčatá na výkrm. Uvedená doplnková látka bola následne zapísaná do registra kŕmnych doplnkových látok Spoločenstva ako existujúci výrobok v súlade s článkom 10 ods. 1 nariadenia (ES) č. 1831/2003.
            
         
               (3)
            
            
               V súlade s článkom 10 ods. 2 nariadenia (ES) č. 1831/2003 v spojení s článkom 7 uvedeného nariadenia bola predložená žiadosť o prehodnotenie uvedenej doplnkovej látky a v súlade s článkom 7 uvedeného nariadenia bola predložená žiadosť o nové použitie pre kačice s požiadavkou o zaradenie uvedenej doplnkovej látky do kategórie doplnkových látok „zootechnické doplnkové látky“. K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Používanie uvedeného prípravku bolo povolené na 10 rokov nariadením Komisie (ES) č. 1380/2007 (4) pre morky na výkrm.
            
         
               (5)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku zo 17. júna 2009 (5) k záveru, že enzymatický prípravok endo-1,4-beta-xylanáza produkovaná kmeňom Aspergillus niger (CBS 109.713) nemá nepriaznivé účinky na zdravie zvierat, zdravie ľudí ani na životné prostredie. Úrad dospel k záveru, že použitie uvedeného prípravku je pre kurčatá na výkrm a kačice bezpečné a môže výrazne zvýšiť prírastok ich hmotnosti alebo pomer spotreby krmiva k prírastku. Úrad sa nedomnieva, že sú potrebné osobitné požiadavky na monitorovanie po uvedení na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (6)
            
            
               Z posúdenia uvedeného prípravku vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (7)
            
            
               V dôsledku udelenia nového povolenia na základe nariadenia (ES) č. 1831/2003 by sa ustanovenia o uvedenom prípravku v nariadení (ES) č. 1458/2005 mali vypustiť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   V prílohe II k nariadeniu (ES) č. 1458/2005 sa vypúšťa riadok týkajúci sa enzýmu č. 62, endo-1,4-betaxylanázy EC 3.2.1.8.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. novembra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. ES L 270, 14.12.1970, s. 1.
   
      (3)  Ú. v. EÚ L 233, 9.9.2005, s. 3.
   
      (4)  Ú. v. EÚ L 309, 27.11.2007, s. 21.
   
      (5)  Vestník EFSA (2009) 1155, s. 1.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Ďalšie ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť.
                  
               
            
                  4a62
               
               
                  BASF SE
               
               
                  Endo-1,4-beta-xylanáza
                  EC 3.2.1.8
               
               
                  
                               
                           
                           
                              Zloženie doplnkovej látky:
                              Prípravok endo-1,4-beta-xylanáza produkovaná kmeňom Aspergillus niger (CBS 109.713) s minimálnou aktivitou:
                              
                                           
                                       
                                       
                                          v pevnom stave: 5 600 TXU (1)/g,
                                       
                                    
                                           
                                       
                                       
                                          v kvapalnom stave: 5 600 TXU/ml.
                                       
                                    
                        
                               
                           
                           
                              Charakteristika účinnej látky:
                              Endo-1,4-beta-xylanáza produkovaná kmeňom Aspergillus niger (CBS 109.713).
                           
                        
                               
                           
                           
                              Analytická metóda (2):
                              Viskozimetrická metóda založená na znížení viskozity pôsobením endo-1,4-beta-xylanázy na substrát obsahujúci xylán (arabinoxylán pšenice) pri pH 3,5 a teplote 55 °C.
                           
                        
               
                  Kurčatá na výkrm
               
               
                  —
               
               
                  560 TXU
               
               
                   
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, čas použiteľnosti a stabilitu pri granulovaní.
                           
                        
                              2.
                           
                           
                              Odporúčaná dávka na kilogram kompletného krmiva:
                              
                                          —
                                       
                                       
                                          kurčatá na výkrm: 560 – 800 TXU
                                       
                                    
                                          —
                                       
                                       
                                          kačice: 560 – 800 TXU.
                                       
                                    
                        
                              3.
                           
                           
                              Na použitie v krmive bohatom na polysacharidy neškrobovej povahy (najmä beta-glukány a arabinoxylány), napr. s obsahom viac ako 40 % pšenice.
                           
                        
               
                  7.12.2019
               
            
                  Kačice
               
               
                  560 TXU
               
            
         (1)  1 TXU je množstvo enzýmu, ktoré uvoľní 5 μmol redukujúcich cukrov (ekvivalentov xylózy) z arabinoxylánu pšenice za 1 min. pri pH 3,5 a teplote 55 °C.
      
         (2)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: www.irmm.jrc.be/crl-feed-additives